కె. గోపాల పూజారి

కల్మాడి గోపాల పూజారి కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు బైందూరు శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై, కర్ణాటక రాష్ట్ర అటవీ అభివృద్ధి సంస్థ ఛైర్మన్‌గా పని చేశాడు. 
రాజకీయ జీవితం 
కె. గోపాల పూజారి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999, 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి వరుసగా రెండుసార్లు ఎమ్మెల్యేగా ఎన్నికయ్యాడు. ఆయన ఆ తరువాత 2008 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కె. లక్ష్మీనారాయణ చేతిలో 7970 ఓట్ల తేడాతో ఓడిపోయాడు. ఆయన 2013 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి బి.ఎం. సుకుమార్ శెట్టిపై 31149 ఓట్ల మెజారిటీతో గెలిచి మూడోసారి ఎమ్మెల్యేగా ఎన్నికయ్యాడు.

కె. గోపాల పూజారి 2018 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి బి.ఎం. సుకుమార్ శెట్టి చేతిలో 24,393 ఓట్ల తేడాతో ఓడిపోయాడు. ఆయన 2023 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి గురురాజ్ గంటిహోళే చేతిలో 16,153 ఓట్ల తేడాతో ఓడిపోయాడు.

 మూలాలు 

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:2013 కర్ణాటక శాసనసభ్యులు
వర్గం:భారత జాతీయ కాంగ్రెస్ నాయకులు